দ্বিতীয় টি২০ ম্যাচে কেমন হতে পারে ভারতের সম্ভাব্য একাদশ?

ওয়েব ডেস্ক : দক্ষিণ আফ্রিকার (South Africa) বিরুদ্ধে শুরু হয়েছে টি২০ সিরিজ (T20 Series)। কটকে তাদের বিরুদ্ধে ১০১ রানের বড় জয় পেয়েছে ভারত (India)। প্রথম ম্যাচেই জয় পেয়ে টিম ইন্ডিয়ার (Team India) আত্মবিশ্বাস যে বেড়েছে, তা আর বলার অপেক্ষা রাখে না। ১১ ডিসেম্বর, বৃহস্পতিবার চণ্ডীগড়ে (Chandigarh) হতে চলেছে দ্বিতীয় টি২০ ম্যাচ। এই ম্যাচ হবে মহারাজা যাদবিন্দ্র সিং ইন্টারন্যাশনাল ক্রিকেট স্টেডিয়ামে।

আইপিএল ছাড়া এই স্টেডিয়ামে এখনও পর্যন্ত কোনও ধরণের আন্তর্জাতিক ম্যাচ হয়নি। অন্যদিকে, এই মাঠে আইপিএল (IPL)-এর মোট ১১টি ম্যাচ হয়েছে। সেই ম্যাচগুলিতে প্রথম যে দল ব্যাট করেছে সেই দলই ৬টি ম্যাচ জিতেছে। আর দ্বিতীয় ইনিংসে ব্যাট করা দল জিতেছে পাঁচটি ম্যাচ। বিশেষজ্ঞরা দাবি করেছেন, এই পিচ হল ফাস্ট বোলারদের স্বর্গ। তারা এই মাঠে ভালো সুবিধা পাবে। ফলে আজকের ম্যাচে নজর থাকবে বোলারদের দিকে।

আরও খবর : মিনি নিলামের আগে ক্রিকেটারদের তালিকায় বড় বদল BCCI-এর

তবে এদিনের ম্যাচে ভারতীয় দলে কি কোনও পরিবর্তনের সম্বাবনা রয়েছে? তবে মনে করা হচ্ছে, ম্যাচে কিছু বদল হতে পারে। অর্শদীপের জায়গায় দলে জায়গা পেতে পারেন কুলদীপ যাদব। তবে অনেকেই মনে করছেন প্রথম ম্যাচের দল নিয়েই মাঠে নামুক টিম ইন্ডিয়া।

দেখে নেওয়া যাক, কেমন হতে পারে ভারতের দল… (India’s probable playing XI)

অভিষেক শর্মা, শুভমন গিল, সূর্যকুমার যাদব (অধিনায়ক), তিলক ভার্মা, জিতেশ শর্মা (উইকেট কিপার), হার্দিক পাণ্ড্য, শিভম দুবে, অক্ষর প্যাটেল, অর্শদীপ সিং, বরুণ চক্রবর্তী ও জসপ্রীত বুমরা।

অন্যদিকে দেখে নেওয়া যাক, কেমন হতে পারে দক্ষিণ আফ্রিকার প্রথম একাদশ… (South Africa’s probable playing XI)

কুইন্টন ডি কক (উইকেট কিপার), ট্রিস্টন স্টাবস, ডিওয়াল্ড ব্রিউইস, ডেভিড মিলার, দোনোভান ফেরিরা, মার্কো জেনসেন, লুথো সিপামলা/করবিন বশ/জর্জ লেন্ডে, কেশব মহারাজ, লুঙ্গি এনগিডি, এনরিচ নোর্তজে।

দেখুন অন্য খবর :